אינטגרציית אדם-מערכת

אינטגרציית אדם-מערכת (באנגלית: Human-System Integration, HSI) היא שילוב בין תחום הנדסת המערכות לבין תחום הנדסת גורמי האנוש. שילוב זה נועד לאפשר התחשבות בגורם האנושי כבר מהשלבים הראשונים של הנדסת המערכת ותיכונה. גישה זו נועדה להבטיח כי האלמנטים הטכניים, הארגוניים והאנושיים של המערכת מטופלים כראוי בכל מחזור החיים של המערכת, השירות או המערכת הארגונית. המטרה הסופית של אינטגרציית אדם-מערכת היא לייעל את ביצועי המערכת הכוללים ולמזער את העלויות הכוללות. תחום אינטגרציית האדם-מערכת משלב תחומי לימוד רבים אשר ממוקדים באדם, כולל הכשרה, משאבי אנוש, הנדסת גורמי אנוש, בטיחות, בריאות תעסוקתית, שרידות ומגורים. אינטגרציית אדם-מערכת נובעת מהתכנסות של תחום גורמי האנוש והארגונומיה, המספק טכניקות וכלים להערכה ממוקדים באדם וממוקדי ארגון, טכנולוגיית מידע (כולל בינה מלאכותית, אינטראקציה בין אדם למחשב, מידול וסימולציה) והנדסת מערכת. בשל רוחב השיקולים וההשפעות האנושיות שיש לשקול בפרויקט - בהתאם לאופיו, מורכבותו ואזור היישום שלו - אינטגרציית אדם-מערכת מורכבת ממספר היבטים, כגון בטיחות, שימושיות, הדרכה ועוד. היבטים אלו נועדו להבטיח שלא יוחמץ אף שיקול אנושי משמעותי בניתוח הדרישות, בעיצוב, בהערכה, בבדיקות הקבלה ובניהול הסיכונים. הצי האמריקאי יזם את מתודולוגיית כוח האדם הצבאי מול החומרה בשנת 1977 כדי לטפל בבעיות בכוח אדם והכשרה בשירות. בשנת 1980 הקימו האקדמיות הלאומיות למדעים, הנדסה ורפואה את הוועדה לגורמי אנוש, ששמה שונה מאוחר יותר לוועדה לאינטגרציית אדם-מערכות. התפיסה המודרנית של אינטגרציית אדם-מערכת בארצות הברית מקורה ב-1986 כתוכנית של צבא ארצות הברית הנקראת תוכנית Manpower and Personnel Integration (MANPRINT). התוכנית, אשר הייתה קשורה לתחומים האקדמיים של הנדסת תעשייה ופסיכולוגיה ניסויית, שילבה את הנדסת גורמי האנוש עם כוח אדם והכשרה בדיסציפלינה משולבת. התוכנית התמקדה בצרכיו וביכולותיו של החייל במהלך פיתוח מערכות צבאיות, בעודה ממוקדת בגורם האנושי במספר תחומים: הנדסת גורמי אנוש, כוח אדם, אימונים, סכנות בריאותיות ובטיחות מערכת. חיל הנחתים האמריקאי, שהוא חלק מחיל הים, יישם היבטים של תוכניות אלו כדי להשיג יעדי אינטגרציית האדם-מערכת. חיל האוויר האמריקאי החל בתוכנית אינטגרציית אדם-מערכת בשנת 1982. חיל האוויר האמריקאי מנהל כיום את אינטגרציית האדם-מערכת באמצעות המשרד לשילוב מערכות אנושיות של חיל האוויר (AFHSIO). לבריטניה, קנדה, אוסטרליה וניו זילנד יש תוכניות אינטגרציית אדם-מערכת אשר מושרשות באופן דומה בגורמים אנושיים ומעוצבות לפי תוכנית MANPRINT של הצבא. באירופה אינטגרציית אדם-מערכת ידועה בשם אינטגרציית גורמי אנוש. הקבוצה הישראלית לאינטגרציית אדם-מערכת נקראת HSI Israel. הקבוצה היא חלק מהקבוצה העולמית לאינטגרציית אדם-מערכת HSI Working Group שמשתייכת לארגון INCOSE (הארגון העולמי להנדסת מערכות). הקבוצה פועלת מטעם האיגוד הישראלי להנדסת מערכות ומרכז גורדון להנדסת מערכות, הטכניון. הקבוצה פועלת בשיתוף פעולה ותיאום עם האגודה הישראלית לארגונומיה ולגורמי אנוש. הנדסת מערכות הנדסת גורמי אנוש INCOSE INCOSEIL | האיגוד הישראלי להנדסת מערכות, באתר www.incoseil.org Human Systems Integration, INCOSE Stephanie L. Possehl, Human Systems Integration Guidebook, Pentagon: Office of the Under Secretary of Defense for Research and Engineering, 2022, עמ' 45-46 Ellen M. Lord, William A. LaPlante, DOD INSTRUCTION 5000.02, OPERATION OF THE ADAPTIVE ACQUISITION FRAMEWORK, Office of the Under Secretary of Defense for Acquisition and Sustainment, 2022 General, C., United States General Accounting Office, EPA's Inventory of Potential Hazardous Waste Sites is Incom-plete GA0/RCED-85-75, 1985 MANPRINT program integrates human element, www.army.mil (באנגלית) Handbook of Human Systems Integration, Wiley, 2003-06-23, ISBN 978-0-471-02053-0 Belcher, M. F., Comparative analysis of United States Army and Marine Corps Human Systems Integration Methodologies (dissertation), Naval Postgraduate School, 1995 Greenley, Mike; Scipione, Andrea; Brooks, Jeremy; Salwaycott, Alice; Dyck, Walter; Shaw, Carolyn, The Development and Validation of a Human Systems Integration (HSI) Program for the Canadian Department of National Defence (DND), Defence Research and Development Canada, 2008